પ્રાપ્ત વિગતો અનુસાર ગત ૧૨મી માર્ચના રોજ ભાલેજ ખાતે રહેતી શરીફાબાનુ નામની ૩૦ વર્ષીય પરિણીતાનું રહસ્યમય રીતે મોત થયું હતુ. ચાર દિવસ બાદ કબરમાંથી લાશ બહાર કાઢીને કરમસદની શ્રીકૃષ્ણ હોસ્પિટલમાં પેનલ ડોક્ટર દ્વારા પીએમ કરાવવામાં આવતાં હાથથી ગળુ દબાવીને હત્યા કરાઈ હોવાનું ખુલવા પામ્યું હતુ. જે અંગે ભાલેજ પોલીસે હત્યાનો ગુનો દાખલ કરીને લાય ડીટેક્ટીવ ટેસ્ટના આધારે શરીફાબાનુના પ્રેમી સલમાનની ધરપકડ કરી હતી.